I dok smo svjedoci neprestanog iseljavanja iz Slavonije zbog potrage za poslom, iz Osijeka stiže svijetli primjer. Zbog neprestanog rasta IT sektora Osijek je prozvan hrvatskom silicijskom dolinom. U tom sektoru zaposleno je više od tisuću ljudi, a zbog potrebe za osposobljenim kadrovima udruga Osijek Software City s osječkim sveučilištem potaknula je novi studij koji kreće ove jeseni.



Većinu onoga što proizvedu osječke računalne tvrtke izvoze, a plaće u računalnom sektoru znatno su veće od hrvatskog prosjeka. No unatoč tomu, ovom sektoru kronično nedostaje ljudi i to zbog toga što ih obrazovni sustav nije pratio. No i to se mijenja. Stoga od jeseni kreće novi preddiplomski studij matematike i računarstva po uzoru na zapadnoeuropska i američka sveučilišta.



Različitost tehologija i tržišta, izvoz od gotovo 80 posto i visoka naplativost izdvojili su upravo računalni sektor kao najuspješniju gospodarsku granu grada na Dravi i to s mogućnošću daljnjeg rasta.